2014માં ‘મસ્તરામ’ જેવી ફિલ્મથી ચર્ચામાં આવેલી તારા અલિશા બેરીને લોટરી લાગી ગઇ છે. તેની એક ફિલ્મ ખૂબ જલદી રિલીઝ થવાની છે. ભટ્ટ કેમ્પે તેને ત્રણ ફિલ્મો માટે સાઇન કરી છે, તેમાંથી એકનું નિર્દેશન વિક્રમ ભટ્ટ કરી રહ્યા છે. ‘મસ્તરામ’ ફિલ્મમાં સાડી પહેરી, બિંદી લગાવીને દેખાયેલી અલિશા ત્યાર બાદ એક ચેનલ પર રવીન્દ્રનાથ ટાગોરની કહાણીમાં પણ એવી જ જોવા મળી, જોકે અલિશા કહે છે કે મેં તો આ અંગે વિચાર્યું પણ નથી. હું ખુશ છું કે લોકોએ મને આવા રોલમાં પસંદ કરી.